הכיכר בכניסה לבית הקברות
הכניסה לבית הקברות, תצפית מאזור הקבורה לכיוון צפון
קבורה בכוכים בנויים
 **בית הקברות תל רגב** שוכן דרומית מזרחית לכביש 70, צפונית מזרחית ליישוב איבטין וממערב לאל-חוואלד. בית הקברות משרת את התושבים של מטרופולין חיפה: הערים חיפה, קריית ביאליק, קריית מוצקין, קריית ים, רכסים וחלק מישובי מועצה אזורית זבולון. בית הקברות נמצא בקרבת התל הארכאולוגי תל רגב, השוכן ליד כפר חסידים.

היסטוריה
--------

בית הקברות נפתח בשנת 2004, לאחר שנוצרה מצוקת קבורה בבית הקברות "שדה יהושע" בחיפה ובבית הקברות "צור שלום", המשמש את הקריות. "תל רגב" הוא בית הקברות הראשון בישראל שתוכנן מלכתחילה לקבורה שאינה צמודת קרקע, אלא קבורה רוויה. אחוז גדול מהנקברים בו קבורים בכוכים במבני קומות או בקברי סנהדרין, שהיא קבורה בכוכים שנחפרו במורדותיו של הר. בנוסף מתקיימת בבית הקברות "קבורת מכפלה", שבו בשטח של קבר אחד נקברים שני נפטרים זה על גב זה. הקבורה מיועדת בדרך כלל לבני זוג. קיימת גם אפשרות של קבורת שדה. הקבורה בקברי קומות או סנהדרין היא בחינם למשלמי ביטוח לאומי, בכל קבורה אחרת נדרש תשלום בהתאם לסוג הקבורה. בית הקברות הוותיק בחיפה, שדה יהושע, אמור היה להיסגר עם פתיחת בית הקברות בתל רגב. למרות זאת, הקבורה בו ממשיכה, וכל מי שרוצה להיקבר שם נדרש לשלם סכומים של עשרות אלפי שקלים.

שטחו הכולל המתוכנן של בית הקברות הוא כ-630 דונם. הפיתוח של בית הקברות נעשה בשלבים, והוא מתוכנן לשמש כבית קברות למשך 70 שנים. הקיבולת המתוכננת לבית הקברות היא 430,000 נפטרים. משלב ב' עיקר הקבורה נעשית במבנים. בית הקברות נבנה תוך תכנון סביבתי. כל המבנים נבנו באבן. בית הקברות מחולק לאזורים שונים, כשלכל אזור יש היכל נפרד שבו נעשה טקס האשכבה. בשנת 2009 הופקדה תוכנית בוועדה המחוזית לתכנון ולבנייה לבניית 25 מבנים בעלי שמונה קומות בכל מבנה. התוכנית עוררה את התנגדותה של המועצה האזורית זבולון.

בית הקברות מופעל על ידי 14 חברות קדישא.

בית הקברות מרוחק מהיישובים אותם הוא משרת, וההגעה אליו קשה בגלל מיעוט תחבורה ציבורית המגיעה למקום, ובעיית הנגישות לנכים באתר, יש מקומות חנייה מסומנים לנכים.

אל בית הקברות מוביל כביש 7621 שנסלל במיוחד לשם כך. תחילתו בכביש 762, מול הכניסה לכפר חסידים, והוא מקיף את איבטין ממערב, וממשיך אל הכפרים הערביים-בדואים רומיחאת ואל-חוואלד. כביש זה שיפר את הגישה גם ליישובים אלה, כי הוא מאפשר גישה דרומה אל צומת זבולון, ומייתר את הצורך לנסוע לצומת סומך.

ב־2015 האשימה הנהלת בית העלמין קבוצה מתושבי היישוב איבטין הסמוך בהתנכלות שיטתית לבית הקברות, בגרימת נזקים לרכוש ובהטלת אימה, על רקע פיטוריהם מתפקידי שמירה במקום. על רקע אירועים אלו אף הושבתה הקבורה במקום לזמן קצר. בעקבות האירועים נעצרו על ידי משטרת ישראל מספר מתושבי איבטין בחשד למעורבות באירועים.

גלריה
-----

|  |
| --- |
| * היכל החרוב, אחד מהיכלות המפוזרים בשטח בית העלמין המשמשים לטקס ההשכבההיכל החרוב, אחד מהיכלות המפוזרים בשטח בית העלמין המשמשים לטקס ההשכבה
* דוגמה למצבה של קבר בקבורה רוויה בבית הקברות תל רגבדוגמה למצבה של קבר בקבורה רוויה בבית הקברות תל רגב
* בתוך היכל החרובבתוך היכל החרוב
* שילוב של קבורת שדה וקבורה בכוכיםשילוב של קבורת שדה וקבורה בכוכים
* מראה כללי של בית הקברותמראה כללי של בית הקברות
 |

קישורים חיצוניים
----------------

ויקישיתוף מדיה וקבצים בנושא **תל רגב** בוויקישיתוף
* 

* אתר האינטרנט הרשמי של תל רגב
* תל רגב, ברשת החברתית פייסבוק
* בית העלמין תל רגב - מתאוריה למעשה סרטון באתר  תל רגב, סרטון באתר יוטיוב מ-21 בדצמבר 2011
* אסף פטריק, לא צפוי ביקוש לקומות העליונות ב"תל רגב", באתר הארץ, 19 ביולי 2004
* נועם דביר, הקבר של השכן גבוה יותר, באתר הארץ, 7 באוגוסט 2012

הערות שוליים
------------

1. ↑  מירב קריסטל, "המוות הוא עסק יקר", באתר ynet, 20 בנובמבר 2009
2. ↑  אחיה ראב"ד, האקדח שבקיר: פוענח רצח מנהל חברה קדישא, באתר ynet, 9 במאי 2012
3. ↑  בית עלמין בקומות, ראשון מסוגו בארץ באתר רשות מקרקעי ישראל
4. ↑  מורן אזולאי ואתי דור, המוא"ז זבולון נגד הקמת "עיר המתים" בתל רגב, באתר mynet‏ קריות, 15 ביוני 209
5. ↑  פרוטוקול "פיתוח וניהול בית העלמין תל-רגב" מישיבת ועדת הפנים ואיכות הסביבה, 1 בנובמבר 2005
6. ↑  שמעון כהן, 'האשמים בגל ההרס - תושבי הכפר איבטין', באתר ערוץ 7, 26 באפריל 2015
7. ↑  תחנת זבולון: מתרחב גל המעצרים באיבטין בחשד לרימונים על בית העלמין תל רגב, אתר פוסטה, 24-26 מרס 2015